laion/Wikipedia-Exotic huggingface dataset:
অশোকচক্র

অশোকচক্র ধর্মচক্রের একটি চিত্রণ; যা ২৪ মুখ দিয়ে প্রতিনিধিত্ব করে। এটি সম্রাট অশোকের অনেক নথিতে দেখা যায়, যার মধ্যে সবচেয়ে গুরুত্বপূর্ণ হল অশোকের সিংহচতুর্মুখ স্তম্ভশীর্ষ। অশোকচক্রের সর্বাধিক দৃশ্যমান ব্যবহার আজ ভারতের জাতীয় পতাকা (২২ জুলাই ১৯৪৭ তারিখে গৃহীত)। এই চক্র পতাকার কেন্দ্রস্থলে অবস্থিত, যেখানে এটি পতাকাবিহীন স্বাধীনতার সংস্করণ চক্র (চিত্তাকর্ষক চাকা) এর প্রতীককে পরিবর্তিত করে একটি সাদা পটভূমিতে একটি নিভৃত নীল রঙে উপস্থাপিত হয়। যুদ্ধক্ষেত্র থেকে বীরত্ব, সাহসী পদক্ষেপ বা আত্মাহুতির জন্য দেওয়া ভারতের সর্বোচ্চ মর্যাদাপূর্ণ সামরিক পুরুষ্কারটিকেও বলা হয় অশোকচক্র। তাদের সংশ্লিষ্ট চিহ্নগুলির সাথে যুক্ত বারো কার্যকারিতা লিঙ্কগুলি হল: অদ্বৈত অজ্ঞতা - সংজ্ঞার অজ্ঞাতসারে ভাসাননা চেতনা নামানুপ্ত নাম এবং গঠন (মানসিক ও শারীরিক অস্তিত্বের সংবিধানের উপাদান) ধোঁয়াঠ ছয় ইন্দ্রিয় (চোখ, কান, নাক, জিহ্বা, দেহ,"এবং মন) - স্পার্শ যোগাযোগ - বেদানা সেন্সশন - তৃষ্ণা তৃষ্ণা - উপাধন গ্রাসিং - ভভা আসছে - জৈতি জন্মগ্রহণ করে - বয়ামারা বুড়ো বয়সে এবং - মৃতদেহ বহন করে। এই ১২ টি বিপরীত ধর্মের প্রতিনিধিত্ব করে মোট ২৪ টি প্রকাশ করে। See, for example, Rhys Davids & Stede (1921-25), p. 149; and, Gombrich (2005). See Rhys Davids & Stede (1921-25), p. 279, entry for "Jarā," retrieved 19 Nov 2008 from "U. Chicago" at http://dsal.uchicago.edu/cgi-bin/philologic/getobject.pl?c.1:1:1721.pali[স্থায়ীভাবে অকার্যকর সংযোগ][স্থায়ীভাবে অকার্যকর সংযোগ] . More than simply "old age," the PED provides the additional meanings of "decay, decrepitude"; and, these additional translations are reflected in the Buddha's reputed words in the Jarā Sutta (below). However, for the sake of semantic conciseness, the compound term jarā-maraṇa is here represented as "old age and death." See Rhys Davids & Stede (1921-25), p. 524, entry for "Maraṇa," retrieved 19 Nov 2008 from "U. Chicago" at http://dsal.uchicago.edu/cgi-bin/philologic/getobject.pl?c.2:1:3896.pali ওয়েব্যাক মেশিনে আর্কাইভকৃত ১৭ অক্টোবর ২০১৪ তারিখে . The PED further contextualizes maraṇa with "death, as ending this (visible) existence, physical death...." That is, in Buddhism, maraṇa does not refer to death of the conscious process or the end of the associated suffering.
নারাং বাতাসি

নারাং বাতাসি(বৈজ্ঞানিক নাম: Lasippa viraja (Moore)) যার মূল শরীর এবং ডানা দুটি কালো এবং হলুদ বর্ণের ডোরা কাটা। এরা নিমফ্যালিডি পরিবার এবং লিমেনিটিডিনি উপগোত্রের সদস্য। নারাং বাতাসি এর প্রসারিত অবস্থায় ডানার আকার ৫৫-৭৫মিলিমিটার দৈর্ঘ্যের হয়। ভারতে প্রাপ্ত নারাং বাতাসি এর উপপ্রজাতিসমূহ হল- Lasippa viraja viraja Moore, 1872 – Bengal Yellowjack Sailer Lasippa viraja kanara Evans, 1924 – Sahyadri Yellowjack Sailer Lasippa viraja nar de Nicéville, 1891 – Andaman Yellowjack Sailer প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিপৃষ্ঠ স্ত্রী এবং পুরুষ উভয় নমুনারই ডানার উপরিতল কালো এবং কমলা হলুদ বন্ধনী এবং পটি যুক্ত। সামনের ডানায় ডিসকোইডাল বন্ধনীটি গোড়ার দিকে সরু থেকে ক্রমশ চওড়া হয়েছে। এই বন্ধনীটি দীর্ঘ, নিম্নাভিমুখী হয়ে ৪ নং শিরার সামান্য নীচ অবধি বিস্তৃত। এপিকাল অর্ধের ভিতরের দিকে এবং ডিসকোইডাল বন্ধনীটির শেষ ভাগের সামান্য পরেই একটি চওড়া ছোট কিছুটা মুগুরের ন্যায় আকৃতি বিশিষ্ট বন্ধনী কোস্টার তৃতীয় ভাগ থেকে উতপন্ন হয়ে ৫নং শিরার নিচ অবধি টার্মেন অভিমুখে বিস্তৃত। অপর একটি ছোট চওড়া তীর্যক বন্ধনী ডরসামের মধ্যভাগ থেকে উতপন্ন হয়ে ঢালু হয়ে ৩নং শিরার খানিক উপর পর্যন্ত টার্মেন অভিমুখে বিস্তৃত হয়ে থাকে। একটি সরু ইষদ কমলা হলুদ সাবটার্মিনাল রেখা চোখে পড়ে। শিরাগুলি কালো অংশে অস্পষ্ট এবং কমলা হলুদ অংশে আবছাভাবে প্রতীয়মান। পিছনের ডানায় তীর্যক খুব চওড়া, কিছুটা ফ্যাকাসে হলুদ একটি সাববেসাল বন্ধনী বিদ্যমান।পোস্টডিসকাল অংশে একটি অপেক্ষাকৃত কম চওড়া তীর্যক বন্ধনী সামান্য বক্রভাবে কোস্টার দিকে উঠে গেছে, যদিও কোস্টা অবধি বিস্তৃত নয়। সাবটার্মিনাল রেখাটি ভিষন অস্পষ্ট এবং ফ্যাকাশে কমলা-হলুদ বর্নের। ডানার নিম্নপৃষ্ঠর নিম্নতলের রঙ ধূসর কালচে বাদামী এবং বন্ধনী এবং দাগগুলি উপরিপৃষ্ঠেরই ন্যায়, তবে অনেকটাই আবছা অথবা অস্পষ্টভাবে বিন্যস্থ। সামনের ডানায় দুটি সরু সাবটার্মিনাল রেখা বিদ্যমান যাদের মধ্যে বাইরের দিকের রেখাটি অস্পষ্ট।পিছনের ডানার বেস অংশে অথবা গোড়ার দিকে কোস্টার রঙ হলদেটে, ডিসকাল এবং সাবটার্মিনাল অংশে সরু ফ্যাকাসে বর্নের দুটি বন্ধনী বর্তমান। উভয় ডানার নিম্নপৃষ্ঠের বন্ধনীগুলির রঙ ধূসর কমলা হলুদ এবং তাতে হালকা বেগুনী ছোঁয়া। শুংগ, মাথা, বক্ষ এবং উদর উপরিপৃষ্ঠ কালো। নিম্নতলে পাল্পি, বক্ষ এবং উদর ধূসর ছাইরংগের। উদরের নিম্নতলে সামান্য কমলা হলুদের ছোঁয়াও চোখে পড়ে। এই প্রজাতির পুরুষ এবং স্ত্রী নমুনাতে এবং আর্দ্র ঋতুরূপ এবং শুষ্কঋতুরূপে পার্থক্য খুবই সামান্য । "Lasippa viraja Moore, 1872 – Yellowjack Sailer "। সংগ্রহের তারিখ ২৪ জুন ২০১৭।  line feed character in |শিরোনাম= at position 49 (সাহায্য) উইকিমিডিয়া কমন্সে নারাং বাতাসি সংক্রান্ত মিডিয়া রয়েছে।
দি ফাদার

দি ফাদার কাজী হায়াৎ পরিচালিত ১৯৭৯ সালের বাংলাদেশী নাট্য চলচ্চিত্র। এটি কাজী হায়াৎ পরিচালিত প্রথম চলচ্চিত্র। ছবিটি প্রযোজনা করেছেন মোহাম্মদ আহমেদ ও মোঃ শামসুল ইসলাম। এতে নাম ভূমিকায় অভিনয় করেছেন জন নেপিয়ার এডামস। জন দীর্ঘদিন বাংলাদেশে ইউএসএআইডির আইটি বিশেষজ্ঞ হিসেবে নিযুক্ত ছিলেন। এছাড়া অন্যান্য ভূমিকায় অভিনয় করেছেন বুলবুল আহমেদ, সুচরিতা, শওকত আকবর, আয়েশা আখতার, প্রমুখ। জন নেপিয়ার এডামস – জন বুলবুল আহমেদ - সবুজ সুচরিতা - খুকু সুলতানা - বেবি শওকত আকবর – বেবির বাবা আয়েশা আখতার আখতার হোসেন - শাহজাহান মিনু রহমান টেলি সামাদ মাহতাব খান সোহরাব খান সুফিয়া দি ফাদার চলচ্চিত্রের গানের সুর ও সঙ্গীত পরিচালনা করেছেন আজাদ রহমান। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন রুনা লায়লা, শাম্মী আখতার, ও খুরশিদ আলম। ছবিটির "আমি কি গাইবো গান" ও "আয় খুকু আয়" গান দুটি জনপ্রিয়তা লাভ করে। "THE FATHER"। বাংলাদেশ ফিল্ম আর্কাইভ। সংগ্রহের তারিখ ২১ জুন ২০১৭। [স্থায়ীভাবে অকার্যকর সংযোগ] ফারজানা, মিথিলা (১৭ এপ্রিল ২০১০)। "চিত্র পরিচালক কাজী হায়াৎ"। বিবিসি নিউজ। সংগ্রহের তারিখ ২১ জুন ২০১৭।  "মহানায়ক বুলবুল আহমেদের প্রতি শ্রদ্ধাঞ্জলি"। বাংলানিউজটোয়েন্টিফোর.কম। ১৪ জুলাই ২০১২। সংগ্রহের তারিখ ২১ জুন ২০১৭।  "রূপালি পর্দার মায়েরা যেমন"। ঢালিউড ইনফো। ৩১ জুলাই ২০১৫। ১৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  ইন্টারনেট মুভি ডেটাবেজে দি ফাদার (ইংরেজি)
বহরমপুর বাবুলবোনা রেসিডেন্সি সমাধিক্ষেত্র

বহরমপুর বাবুলবোনা রেসিডেন্সিয়াল সমাধিক্ষেত্র মুর্শিদাবাদ জেলার সদর শহর বহরমপুরে অবস্থিত একটি ঐতিহাসিক সমাধিস্থল। এটি ৩৪ নং জাতীয় সড়কের পাশেই অবস্থিত। ১৭০৪ সালে বাংলা-বিহার-ওড়িষার রাজধানী মুর্শিদাবাদ পত্তনের সময় বহরমপুর ছিল রাজধানীর দক্ষিণে ভাগীরথী তীরের একটি গ্রাম। তখন তার নাম ছিল সাতপুকুরিয়া ব্রহ্মপুর। গ্রামটায় ৭০০ ঘর ব্রাহ্মণ বাস করতো তাই স্থানটির নাম ছিল ব্রহ্মপুর। পলাশির যুদ্ধের পরে ইংরেজ আমলে বহরমপুর শহরের পত্তন ঘটে। এই এলাকাতেই সেনানিবাস তৈরি করে ইংরেজরা। এই বহরমপুর শহরের অন্যতম ঐতিহাসিক কীর্তি হলো বাবুলবোনা রেসিডেন্সি সমাধি।বহরমপুর বাবুলবোনার রেসিডেন্সি সমাধিক্ষেত্রে অনেক গুরুত্বপূর্ণ ব্রিটিশ বাসিন্দাদের এবং সামরিক ব্যক্তিদের কবর রয়েছে। যারা ব্রিটিশ আমলে বহরমপুর বসবাস করতেন এবং এখানে মারা গেছেন। এখানে যে সমস্ত ব্যক্তির সমাধি আছে তারা হলেন ১) ক্যাপ্টেন জেমস স্কিনার (মৃত্যু- ১৭৭৩ সালে) ২) জর্জ টমাস (মৃত্যু - ১৮০২ সালে) ৩) হেনরি ক্রেটন (মৃত্যু- ১৮০৭ সালে)। তিনি গৌড়ের ধ্বংসাবশেষের অন্যতম আবিষ্কার কর্তা ছিলেন। ৪) ইসাবেলা সেনইড (মৃত্যু- ১৮৫৬ সাল), লেফটেন্যান্ট এফ.পি. ব্যালি (৭ম রেজিমেন্ট)-এর স্ত্রী। ৫) মেরি গ্রান্ট (জন্ম-১৭৯৬ সাল; মৃত্যু- ১৮৭১সাল) আয়ারল্যান্ডের কার্লোতে জন্মগ্রহণ করেন। ৬) ভ্যালেন্টাইন্স ওয়েন (জন্ম-১৯০৬ সাল; মৃত্যু-১৯০৭ সাল) ব্রার্টাম ওয়েনের পুত্র। ৭) রেভারেন্ড এ. ডব্লিউ. ওয়ালশ (মৃত্যু- ৯ জুলাই, ১৮৭১ সালে প্রাক্তন জাজ। ৮) মারিয়া মোলিস (বয়স ৩৬ বছর বয়সে মারা যান), জন মোলিসের স্ত্রী। ৯) মাইকেল ফল (মৃত্যু- ১৮৮৫ সালে)। ১০) চার্লস মেন ওয়ারিঙ স্কোয়ার (মৃত্যু- ১৮২৮ সালে)। ১১) টমাস বেঞ্জামিন রাইস (মৃ ত্যু- ১৮৮২ সালে) । ১২) মারিয়া এলিজা রাইস (মৃত্যু- ১৮৯৮ সা লে)।১৩) জোসেফ এডুইন (মৃত্যু- ১৮৭০ সালে)। ১৪) জেন অ্যারো (মৃত্যু- ১৮৯১ সালে)। ১৫) স্টিফেন উইলিয়াম ল্যামব্রিক (মৃত্যু - ১৩ অক্টোবর ১৮৪২ সালে ৩৬ বছর বয়সে) রাজা কৃষ্ণনাথ রায়ের ইংরেজি শিক্ষা গুরু ছিলেন। ১৬) সিসিল উইলবারফোর্স (জন্ম- ২০ অক্টোবর ১৮৫৭ সালে এবং মৃত্যু- ২৭ নভেম্বর ১৮৫৭ সালে) জেমস আগস্ট ওয়াটসনের শিশুপুত্র। উইকিমিডিয়া কমন্সে Babulbona Residency Cemetery সংক্রান্ত মিডিয়া রয়েছে। লেখক কমলনাথ বন্দ্যোপাধ্যায় প্রনীত “মুর্শিদাবাদ থেকে বলছি” ♦♦ "পর্যটনে মুর্শিদাবাদ": দীননাথ মণ্ডল, অণিমা প্রকাশনী, কলকাতা
ফুটি মসজিদ

ফুটি মসজিদ (ইংরেজি: Fouti Mosque) বা ফৌত মসজিদ পশ্চিমবঙ্গের মুর্শিদাবাদ জেলার অন্যতম বৃহৎ ও প্রাচীন মসজিদ। এটি নির্মান করেন মুর্শিদকুলি খাঁর দৌহিত্র নবাব সরফরাজ খান। মসজিদটির দৈর্ঘ্য ও উচ্চতা যথাক্রমে ১৩৫ ফুট ও ৪০ ফুট। মসজিদের চারকোণে চারটি মিনার রয়েছে। এই মসজিদের গড়নের সাথে মুর্শিদাবাদের কাটরা মসজিদের গঠনপ্রনালীর মিল আছে। কথিত আছে, মুর্শিদকুলি খাঁর দৌহিত্র নবাব সরফরাজ খান তার অক্ষয়কীর্তি হিসাবে তৈরি করতে চেয়েছিলেন এই মসজিদটিকে। তাই তিনি নাকি এক রাত্তিরের মধ্যেই বিশাল এই মসজিদ বানানোর চেষ্টা করেন। সুজাউদ্দৌলার মৃত্যুর পর ১৭৩৯ খ্রিষ্টাব্দে তার পুত্র সরফরাজ নবাবী মসনদে বসেন। নবাবী মসনদে বসলেও রাজ্য শাসনের ভার মন্ত্রীবর্গের ওপরে ন্যস্ত করে তিনি ভোগ বিলাস ও অনাচারের পথে পা দেন। তার রাজত্বকালে অরাজকতা, মন্ত্রী মন্ডলীর সদস্যদের সঙ্গে নবাবের বিরোধ উত্তরোত্তর বেড়েই চলে। অবশেষে দিল্লীর বাদশাহ হস্তক্ষেপ করতে বাধ্য হন। নবাব আলীবর্দী খানের নেতৃত্বাধীন ফৌজের হাতে নবাব সরফরাজ খাঁ নিহত হন। নিজের স্মৃতি রক্ষার জন্য একটি সুরম্য মসজিদ স্থাপন করার কাজ শুরু করেছিলেন নবাব সরফরাজ তার জীবদ্দশায়। কিন্তু যুদ্ধবিগ্রহে জড়িয়ে পড়ার ফলে কাজটি সম্পূর্ণ হয়ে ওঠেনি। নবাবের মৃত্যুর সঙ্গে তার সাধের কীর্তি সৌধ নির্মানের কাজ অসম্পূর্ণই রয়ে গিয়েছিল। নবাবের আকাঙ্ক্ষা পূর্ণ হবার আগেই নবাব 'ফৌত' হয়ে যান। তাই অসম্পূর্ণ গম্বুজের কারণে মসজিদটি ফৌতি মসজিদ বা ফুটি মসজিদ বলে পরিচিত হয়। সংস্কারের অভাবে ‪জরাজীর্ণ অবস্থায় এখন এটি প্রায় বর্তমানে ‪ধ্বংসের মুখে। মসজিদের দেওয়ালে ইন্দো-সারাসেনিক স্থাপত্যশৈলীর কারুকাজ রয়েছে। "‪‎ফৌতি বা ফুটি মসজিদ"। সংগ্রহের তারিখ ২২ জুন ২০১৭। [স্থায়ীভাবে অকার্যকর সংযোগ] "পর্যটনে অবহেলা"। আনন্দবাজার পত্রিকা। ১৮ ফেব্রুয়ারি ২০১২। সংগ্রহের তারিখ ২২ জুন ২০১৭।
কাবুলিওয়ালা (২০০৬-এর চলচ্চিত্র)

কাবুলিওয়ালা কাজী হায়াৎ পরিচালিত ২০০৬ সালের নাট্যধর্মী চলচ্চিত্র। রবীন্দ্রনাথ ঠাকুর রচিত কাবুলিওয়ালা ছোটগল্প অবলম্বনে এর চিত্রনাট্য ও সংলাপ রচনা করেছেন কাজী হায়াৎ। ইমপ্রেস টেলিফিল্ম এর ব্যানারের ছবিটি প্রযোজনা করেন ফরিদুর রেজা সাগর ও ইবনে হাসান খান। এতে নাম ভূমিকায় অভিনয় করেন মান্না। এছাড়া মিনি চরিত্রে অভিনয় করেন প্রার্থনা ফারদিন দিঘী, তার পিতা লেখক চরিত্রে অভিনয় করেন সুব্রত ও তার মায়ের ভূমিকায় অভিনয় করেন দোয়েল। বাস্তব জীবনেও দিঘী সুব্রত ও দোয়েলের কন্যা। এই চলচ্চিত্রে তারা প্রথম একসাথে অভিনয় করেন। চলচ্চিত্রটি ২০০৬ সালের ৪ আগস্ট বাংলাদেশে মুক্তি পায়। মিনি চরিত্রে অভিনয়ের জন্য দিঘী জাতীয় চলচ্চিত্র পুরস্কারে শ্রেষ্ঠ শিশুশিল্পী বিভাগে পুরস্কার লাভ করে। রহমত শেখ আফগানিস্তানের কাবুল থেকে আগত একজন ফল বিক্রেতা। সে তার জিনিসপত্র নিয়ে বাংলায় এসে এবং হাঁক ডেকে তা বিক্রি করে। বিক্রি করতে পথে একদিন তার মিনি নামে একটি ছোট মেয়ের সাথে তার পরিচয় হয়। মিনি একজন লেখকের মেয়ে। মিনিকে দেখে রহমতের কাবুলে ফেলে আসা মেয়ের কথা মনে পড়ে। রহমত একটি বোর্ডিংয়ে আরও কিছু কাবুলিওয়ালাদের সাথে থাকত এবং পণ্য বিক্রয় করত। একদিন রহমত চিঠিতে তার মেয়ের অসুস্থতার খবর পায় এবং দ্রুতই তার দেশে ফিরে যেতে চায়। বিক্রির প্রসারের জন্য সে কয়েকজন ক্রেতা জয়ন্তের কাছে বাকিতে পণ্য বিক্রয় করেছিল। সে তার বাকি টাকা ফেরত নিতে গেলে সেই জয়ন্ত তাকে অপমান করে। এসময় তাদের মধ্যে হাতাহাতির এক পর্যায়ে রহমত তাকে চাকু মারে। আদালতে রহমত ঘটনার সত্যতা স্বীকার করে। জজ তার সততায় মুগ্ধ করে মৃত্যুদন্ডের পরিবর্তে তাকে ১০ বছরের কারাদন্ড দেয়। মান্না - রহমত শেখ, কাবুলিওয়ালা প্রার্থনা ফারদিন দিঘী - মিনি সুব্রত - লেখক, মিনির বাবা দোয়েল - মিনির মা ব্ল্যাক আনোয়ার - ভোলা মোমেনা চৌধুরী - জয়ন্তের স্ত্রী জ্যাকি আলমগীর - জয়ন্ত সুর কাজী হায়াৎ - বর্ণনাকারী ববি নাদের খান - নাদের হাবিব খান - হাবিব দুলারী জাহানারা ভূঁইয়া কালা আজিজ - পঙ্কজ ফজলে হক কাবুলিওয়ালা চলচ্চিত্রের গানের সুর করেছেন সগীর আহমেদ। আবহ সঙ্গীত পরিচালনা করেছেন এম আর নীলু। জাতীয় চলচ্চিত্র পুরস্কার বিজয়ী: শ্রেষ্ঠ শিশুশিল্পী - দিঘী "KABULIWALA"। বাংলাদেশ ফিল্ম আর্কাইভ। সংগ্রহের তারিখ ২১ জুন ২০১৭। [স্থায়ীভাবে অকার্যকর সংযোগ] মারিয়া, শান্তা (৮ মে ২০১৪)। "অভিনয়ে রবিঠাকুর"। বিডিনিউজ টোয়েন্টিফোর ডটকম। ২৮ মে ২০১৭ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  "চিত্রনায়িকা দোয়েল আর নেই"। দৈনিক প্রথম আলো। ২৯ ডিসেম্বর ২০১১। ১১ মে ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  "দিঘীর অভিনয়বিরতি"। দৈনিক কালের কণ্ঠ। ৩ মার্চ ২০১৩। সংগ্রহের তারিখ ২১ জুন ২০১৭।  ইন্টারনেট মুভি ডেটাবেজে কাবুলিওয়ালা (ইংরেজি)
কাবুলিওয়ালা (দ্ব্যর্থতা নিরসন)

কাবুলিওয়ালা হল রবীন্দ্রনাথ ঠাকুর রচিত একটি ছোটগল্প। 'কাবুলিওয়ালা' দিয়ে আরও যা বুঝানো হয় তা হলঃ কাবুলিওয়ালা (১৯৫৭-এর চলচ্চিত্র) - তপন সিংহ পরিচালিত ১৯৫৭ সালের ভারতীয় বাংলা ভাষার চলচ্চিত্র। কাবুলিওয়ালা (১৯৬১-এর চলচ্চিত্র) - বিমল রায় পরিচালিত ১৯৬১ সালের ভারতীয় হিন্দি ভাষার চলচ্চিত্র। কাবুলিওয়ালা (২০০৬-এর চলচ্চিত্র) - কাজী হায়াৎ পরিচালিত ২০০৬ সালের বাংলাদেশী চলচ্চিত্র। কাবুলিওয়ালা (২০২৩-এর চলচ্চিত্র) - সুমন ঘোষ পরিচালিত ২০২৩ সালের ভারতীয় বাংলার চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কাবুলিওয়ালা

কাবুলিওয়ালা রবীন্দ্রনাথ ঠাকুর রচিত একটি ছোটগল্প। এটি ১৮৯২ সালে প্রকাশিত হয়। গল্পে আফগান থেকে আসা এক ফল বিক্রেতার সাথে বাঙালি এক লেখকের ছোটো বাঙালি মেয়ের পরিচয় হয় এবং সে তাকে আফগানে ফেলে আসা মেয়ের মত ভালোবাসে। রহমত শেখ একজন আফগানের কাবুল থেকে বাংলায় আগত ফল বিক্রেতা। ফল বিক্রি করতে সে কলকাতায় আসে। সেখানে বাঙালি এক লেখকের ছোটো বাঙালি মেয়ে মিনির সঙ্গে তার ভাব জমে। মিনিকে দেখে কাবুলে ফেলে আসা তার নিজের মেয়ের কথা মনে পড়ে। রহমত একটি বোর্ডিং হাউসে নিজের দেশের লোকেদের সঙ্গে থাকতে শুরু করে এবং তার ব্যবসা চালিয়ে যায়। একদিন রহমত আফগান থেকে আসা চিঠিতে তার মেয়ের অসুস্থতার খবর পেয়ে সে দেশে ফিরে যাওয়ার সিদ্ধান্ত নেয়। তার টাকার অভাব থাকায় এবং ব্যবসা বাড়ানোর জন্য সে ধারে জিনিস বিক্রি করত। একদিন এক ক্রেতার কাছ থেকে টাকা আদায় করতে গেলে সে তাকে অপমান করে। এতে দুজনের মধ্যে ঝগড়া হয় এবং হাতাহাতি পর্যায়ে পৌঁছে যায়। রহমতকে সে অপমান করতে থাকলে রহমত তাকে ছুরি দিয়ে আঘাত করে। আদালতে রহমতের উকিল তাকে বাঁচানোর চেষ্টা করেন। কিন্তু রহমত সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ড না দিয়ে তাকে ১০ বছরের সশ্রম কারাদণ্ড প্রদান করেন। কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয়ই তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান। কাবুলিওয়ালা (১৯৫৭-এর চলচ্চিত্র) - তপন সিংহ পরিচালিত ১৯৫৭ সালের ভারতীয় বাংলা ভাষার চলচ্চিত্র। এতে প্রধান চরিত্রে অভিনয় করেন ছবি বিশ্বাস, ঐন্দ্রিলা ঠাকুর, রাধামোহন ভট্টাচার্য। কাবুলিওয়ালা (১৯৬১-এর চলচ্চিত্র) - বিমল রায় পরিচালিত ১৯৬১ সালেরভারতীয় হিন্দি ভাষার চলচ্চিত্র। এতে প্রধান চরিত্রে অভিনয় করেন বলরাজ সাহানি, উষা কিরণ, সজ্জন, সোনু ও বেবি ফরিদা। কাবুলিওয়ালা (২০০৬-এর চলচ্চিত্র) - কাজী হায়াৎ পরিচালিত ২০০৬ সালেরবাংলাদেশী বাংলা ভাষার চলচ্চিত্র। এতে প্রধান চরিত্রে অভিনয় করেছেন মান্না, প্রার্থনা ফারদিন দিঘী, সুব্রত বড়ুয়া ও দোয়েল। কাবুলিওয়ালা (২০২৩-এর চলচ্চিত্র) সুমন ঘোষ পরিচালিত ২০২৩ সালের ভারতীয় বাংলার চলচ্চিত্র। কাবুলিওয়ালা চরিত্রে অভিনয় করেছেন মিঠুন চক্রবর্তী। "কলকাতার 'কাবুলিওয়ালা' আফগানরা"। বিবিসি নিউজ। ২৪ মে ২০১৫। সংগ্রহের তারিখ ২১ জুন ২০১৭।  উদ্দিন, মোহাম্মদ জসিম (৯ মে ২০১৪)। "রবীন্দ্রনাথের 'কাবুলীওয়ালা'"। দৈনিক সংগ্রাম। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  Raheja, Dinesh (৩০ মে ২০০২)। "Of Kabuliwala and Unconditional Love"। রেডিফ। ১৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  "KABULIWALA"। বাংলাদেশ ফিল্ম আর্কাইভ। সংগ্রহের তারিখ ২১ জুন ২০১৭। [স্থায়ীভাবে অকার্যকর সংযোগ] Ananda, A. B. P. (২০২৩-০৮-০১)। "বড়দিনে বড়পর্দায় ফিরবে ছেলেবেলার স্মৃতি, রবি ঠাকুরের 'কাবুলিওয়ালা' হয়ে আসছেন মিঠুন চক্রবর্তী"। bengali.abplive.com। সংগ্রহের তারিখ ২০২৩-১১-১৪।
ঘেটু

ঘেটু গুল্ম জাতীয় উদ্ভিদ। এটি উচ্চতায় প্রায় চার ফুট পর্যন্ত বড় হয়ে থাকে। আবার মাটি ভাল হলে ও অনুকূল পরিবেশ থাকলে প্রায় ছয় ফুট পর্যন্ত লম্বা হতে পারে। গাছ হলুদাভ অথবা শ্বেতবর্ণ লোমে ঢাকা থাকে। পাতা ৭-৮ ইঞ্চি পর্যন্ত লম্বা হয়। ঘেটু দেখতে অনেকটা হৃদপিন্ডের মতো। ঘেটু মূলত গ্রামবাংলার অবহেলিত ফুল গাছ। ফুল দেখতে সাদা হলেও ফুলের চারদিকে কিছুটা লালের আভা থাকে। ফলের ব্যস আধা ইঞ্চির কাছাকাছি হয়ে থাকে। তবে চ্যাপ্টা ধরনের এবং দেখতে বেশ কালো। শীতের শেষে গাছে ফুল ফোটে এবং গরমের মৌসুমে ফল ধরে বাংলাদেশের মাঠে-ঘাটে রাস্তারপাশে জঙ্গলে প্রচুর ঘেটুর গাছ দেখতে পাওয়া যায়। দীর্ঘদিন শরীর শুকনো ও মেদহীন হয়ে গেলে ঘেটু পাতার রস প্রতিদিন তিন থেকে চার চামচ পরিমাণ খেলে শরীর দ্রুত মেদযুক্ত ও শরীরে বল বৃদ্ধি হয়। যারা শারিরীক দুর্বলতায় ভুগছেন তারাও এটি ট্রাই করতে পারেন। এটি খুবই কার্যকরী পরীক্ষিত ও পাশ্বপ্রতিক্রিয়া মুক্ত একটি ভেষজ ঔষধ হিসেবে পরিচিত। ভাঁট - গুল্মজাতীয় স্বপুষ্পক উদ্ভিদ। ঘাটু গান - ময়মনসিংহ অঞ্চলের আঞ্চলিক মৌসুমী গান। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
অ্যাংকন পাহাড়

পানামার পানামা সিটির ৬৫৪ ফুট উঁচু পাহাড়ের নাম অ্যাংকন পাহাড়।এটি অ্যাংকন শহরের কোল জুড়ে অবস্থিত। পানামা খালের দেখাশোনার জন্য এই অ্যাংকন পাহাড় এলাকা থেকেই মার্কিন যুক্তরাষ্ট্রের পক্ষ থেকে ১৯৭৭ সাল অব্দি তত্ত্বাবধান করা হত। উন্নয়নের ছোঁয়ার বাইরে থাকা এই অঞ্চল এখন সংরক্ষিত এলাকা হিসেবে ঘোষিত। পানামা সিটির সবচেয়ে উঁচু এলাকা হিসেবে এই অঞ্চল চিহ্নিত। পাহাড়টির শীর্ষে উঠতে ত্রিশ মিনিটের মতো সময় লাগে। তবে স্থানীয় বাসিন্দাদের মতে, ২০১৭ সালের ১২ই ফেব্রুয়ারি থেকে অ্যাংকন পাহাড়ের উপরে উঠা বন্ধ করা হয়েছে। তুলনামূলকভাবে অনুন্নত এই এলাকায় জঙ্গল রয়েছে। গ্রামীণ পরিবেশের গাছপালা কাটা হলেও এখনো কিছু বন্যপ্রাণী এখানে টিকে রয়েছে। স্লথ, সাদা নাকের কোয়াতি, হরিণসহ একাধিক সংরক্ষিত বন্যপ্রাণী এখনো টিকে আছে এখানে। বর্তমানে অ্যাংকন পাহাড়ের নাম পানামার পরিবেশ দল Asociación Nacional para la Conservación de la Naturaleza (ANCON) ব্যবহার করছে।     দস্যু হেনরি মর্গান ১৬৭১ সালে পানামা সিটি দখল করার পরে, চারিদিকের ব্যাপারে জানার জন্য এবং নিজের আত্মরক্ষা সুনিশ্চিত করতে তিনিই সর্বোপ্রথম অ্যাংকন পাহাড়ে উঠেন। মরগান পূর্বের শহর ধ্বংস করে ফেলার পর অ্যাংকন পাহাড় থেকে নতুন গড়ে ওঠা শহরকে সম্পূর্নভাবে দেখা যেত। এমেলিয়া ডেনিস দে ইকাজা ১৯০৬ সালে পানামা খাল দখল নিয়ে কবিতা লেখার পর থেকে অ্যাংকন পাহাড় একটি জাতীয় প্রতীক হয়ে দাঁড়ায়।Tআজও এর চূড়ায় একটি বড় জাতীয় পতাকা উড়ছে। পানামা খাল দিয়ে যাওয়া প্রথম জাহাজটির নাম এই পাহাড় ও সংশ্লিষ্ট এলাকার নামে নামকরণ করা হয়েছিল। ১৯১৪ সালের সেই জাহাজের নাম ছিল এসএস অ্যাংকন। ১৯৭৭ সালে পানামা খালের অধিকার পুনরায় পাওয়ার পর দেশটি সবার প্রথমে এই পাহাড়ের চূড়ায় নিজের দেশের পতাকা স্থাপন করে।  পানামা সিটি পানামা পানামা খাল Szok, Peter (২০১২)। Wolf tracks : popular art and re-Africanization in twentieth-century Panama। Jackson: University Press of Mississippi। পৃষ্ঠা 231। আইএসবিএন 1617032433।  65th Congress, First Session: Senate Documents, পৃ. 30। Bennett 1915, পৃ. 93।
সোপা প্যারাগুয়া

সোপা প্যারাগুয়া, প্যারাগুয়ের স্যুপ হচ্ছে প্যারাগুয়ে এবং উত্তর-পূর্ব আর্জেন্টিনার এক ধরনের ঐতিহ্যবাহী খাবার। এর আক্ষরিক অর্থ "প্যারাগুয়ের স্যুপ"।  এটি কর্নব্রেড, কর্নফ্লাওয়ারের মতো অনেকটা। সোপা প্যারাগুয়ে বানাতে পনির এবং দুধ উপাদান হিসেবে ব্যবহৃত হয়। এটি স্পঞ্জি ধরনের এবং উচ্চ ক্যালরি ও প্রোটিন সমৃদ্ধ।   "সোপা প্যারাগুয়া"র সাথে দেশটির আরেক ধরনের খাবারের সাথে অনেকটাই মিল পাওয়া যায়। চিপাহুয়াজু নামের খাবারটিতে অবশ্য তাজা ভুট্টা ব্যবহার করা হয় এবং সাধারণত তা প্যারাগুয়ের গরুর মাংসের স্যপের সাথে পরিবেশোন করা হয়। বলা হয়, এই খাবারের প্রচলন ঘটে প্যারাগুয়ের প্রথম সাংবিধানিক প্রেসিডেন্ট কারলোস এন্টনিও লোপেজের আমলে, ১৮৪১ থেকে ১৮৬২ সালের মধ্যবর্তী সময়ে। তার পাচকদের মাঝে একজন (মাচু নামে পরিচিত) এই খাবারের উদ্ভব ঘটান। বলা হয়ে থাকে, তৎকালীন গভর্নর দুধ, পনির, কর্নফ্লাওয়ার ও ডিমের তৈর সাদা স্যুপ অত্যন্ত পছন্দ করতেন যা তার স্থূলতা থেকেই প্রমাণিত হয়।একদিন  বাবুর্চি মাচু স্যুপ বানাতে গিয়ে ভুলে তাতে কর্নফ্লাওয়ার বেশি দিয়ে ফেলেন। দুপুরে যখন তিনি তার ভুল বুঝতে পারেন, তখন নতুন করে স্যুপ বানানোর প্রস্তুতি নেয়ার সময় ছিল না। তখন তিনি মিশ্রণটি একটা লোহার পাত্রে নিয়ে ''টাটাকুয়া" নামের বিশেষ মাটির চুলায় রান্না করেন। ফলস্বরূপ, তরল স্যুপের বদলে এক ধরনের কঠিন স্যুপ পান। বাবুর্চি মাচু তার নতুন উদ্ভাবিত কঠিন স্যুপের স্বাদ অত্যন্ত পছন্দ করেন এবং এর নামকরণ করেন "সোপা প্যারাগুয়া" বা "প্যারাগুয়ের স্যুপ" । সোপা প্যারাগুয়ে বানাতে প্রয়োজন-পিঁয়াজ, পানি, ভারী লবণ, শূকরের চর্বি, ডিম, তাজা পনির, কর্নফ্লাওয়ার, দই অথবা খাঁটি দুধ এবং দুধের ক্রিম।. অন্য আরেকটি ধরনের "সোপা প্যারাগুয়ে দে এস্তেনিয়া" বানাতে প্রা একই ধরনের উপাদান লাগে। তবে উপাদানের পরিমানের উপর নির্ভর করে এর স্বাদ ও টেক্সটার ভিন্ন হয়।  সোপা প্যারাগুয়ে প্রস্তুতিতে তিনটি ধাপ প্রচলিত। প্রথমে পিঁয়াজ পাতলা করে কেটে ১০ মিনিট পানিতে সেদ্ধ করে ঠান্ডা হতে দেয়া হয়। শুকরের চর্বি ফেটিয়ে তাতে ডিম দিয়ে পুনরায় ফেটিয়ে নেয়া হয়। এরপর এতে পনির যোগ করা হয়।  উক্ত মিশ্রনে পিঁয়াজ যোগ করে তাতে একে একে কর্নফ্লাওয়ার, দুধ, ক্রিম মেশানো হয়। সম্পূর্ণ মিশ্রণ তৈরি হয়ে গেলে একটি পাত্রে ঘি অথবা তেল দিয়ে তৈলাক্ত করে মিশ্রণটি বেক করার জন্য ঢালা হয়। গরম ওভেনে প্রায় ২০০ ডিগ্রি তাপমাত্রায় এক ঘণ্টা ধরে বেক করে ''সোপা প্যারাগুয়া'' বানানো হয়। "Ministry of Social Development (President of Argentina): "Sabores con sapucay", Rescatando lo autóctono desde la historia familiar." (পিডিএফ)। ৩ সেপ্টেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ জুন ২০১৭।  "Sopa Paraguaya Recipe"। Food.com। সংগ্রহের তারিখ ৮ মার্চ ২০১৫।
লা স্যান্তিসিমা ত্রিনিদাদ ডে পারানা

লা স্যান্তিসিমা ত্রিনিদাদ ডে পারানা বা সর্বশ্রেষ্ঠ পবিত্র পারানা ট্রিনিটি (স্পেনীয়: La Santísima Trinidad de Paraná) প্যারাগুয়ের সাবেক যীশু সম্প্রদায়ের গৃহ। এটি বহু গৃহের অন্যতম উদাহরণ। ১৭শ ও ১৮শ শতাব্দীতে ব্রাজিল, আর্জেন্টিনা ও প্যারাগুয়ের ন্যায় দক্ষিণ আমেরিকার বিভিন্ন জায়গায় ছোট আকারের উপনিবেশগুলোয় মিশন প্রতিষ্ঠা করা হয়। এ সকল মিশনগুলোয় স্বেচ্ছাসেবী সমাজসংঘ গঠন করা হয়। এগুলো আদিবাসী জনগোষ্ঠীকে খ্রিস্টান ধর্মীয় বিশ্বাস স্থাপনকল্পে নিয়মিতভাবে স্পেনীয় উপনিবেশ জীবনধারা গঠনে অবিচ্ছেদ্য অংশ হয়ে উঠে। ‘লা স্যান্তিসিমা ত্রিনিদাদ ডে পারানা’কে স্থানীয় অধিবাসীরা ‘ত্রিনিদাদের ভগ্নাবশেষ’ নামে প্রায়শঃই আখ্যায়িত করে থাকে। প্যারাগুয়ের দক্ষিণাঞ্চল ও আর্জেন্টিনার উত্তরাঞ্চলে অবস্থিত পারানা নদী তীরবর্তী এলাকায় সর্বশেষ যীশু সম্প্রদায়ের সংঘগুলোর অন্যতম। এছাড়াও এটি এখনো প্রবেশাধিকারের যোগ্য ও ঐতিহাসিক স্থাপনাগুলোর সর্বাপেক্ষা ভ্রমণযোগ্য স্থান। আধুনিককালে ত্রিনিদাদের এনকার্নাসিওন শহরে এর অবস্থান। ১৭০৬ সালে এর অবকাঠামো নির্মাণের কাজ শুরু হয়। অবকাঠামোর অঙ্গসজ্জ্বায় পর্তুগিজ ও স্পেনীয় ধাঁচের প্রভাব পড়েছে। পরিকল্পিতভাবে গড়ে তোলা স্বয়ংসম্পূর্ণ নগরী হিসেবে সভা-অনুষ্ঠান আয়োজনের স্থান রয়েছে এবং এখানে গণ ও বৈবাহিক অনুষ্ঠান সম্পন্নের ব্যবস্থা রাখা হয়েছিল। বৃহৎ আকৃতির গির্জা সভাগৃহ, বিদ্যালয়, অনেকগুলো যন্ত্রপাতি নির্মাণের স্থান, যাদুঘর ও স্থানীয় ইন্ডিয়ান জনগোষ্ঠীর বাসস্থান নির্মাণ করা হয়েছিল। ১৭৬৮ সালে যীশু সম্প্রদায়ের সংঘগুলো স্পেনীয় উপনিবেশ থেকে চলে যেতে শুরু করে। ত্রিনিদাদেও এর প্রভাব পড়ে এবং বাদ-বাকী সংঘগুলোও কয়েক দশকের মধ্যে চলে যায়। পরবর্তীতে এ অঞ্চলের অন্যান্য ইন্ডিয়ান জনগোষ্ঠী স্বর্ণের সন্ধানে ভাস্কর্য সমৃদ্ধ গির্জাগুলোয় ব্যাপকহারে লুণ্ঠন কার্য চালায়। সাম্প্রতিককালে অবকাঠামো নির্মাণের অংশ হিসেবে ত্রিনিদাদ বেশ ভালো অবস্থায় রয়েছে। আধুনিক ঐতিহাসিক সংঘগুলো বর্তমানে এর দেখাশোনায় রয়েছে। এছাড়াও এটি প্যারাগুয়ের দুইটির মধ্যে একটি হিসেবে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা পেয়েছে। Elvio Diaz Vallinotti (Spanish ভাষায়)। উদ্ধৃতি শৈলী রক্ষণাবেক্ষণ: অচেনা ভাষা (link) ইউনেস্কো।  ক্লারা গঞ্জালেজ ‎* অফেলিয়া হুপার চগ্রেস জাতীয় উদ্যান জেসাস ডে তাভার‌্যাঙ্গুর ধ্বংসাবশেষ‎‎ সেন্ট লরেন্স ক্যাথিড্রাল, স্যান লরেঞ্জো উইকিমিডিয়া কমন্সে লা স্যান্তিসিমা ত্রিনিদাদ ডে পারানা সম্পর্কিত মিডিয়া দেখুন।